Enrico Scaravelli

**Enrico Scaravelli** (Pegognaga, a-i 17 de frevâ do 1928 - Zêna, a-i 29 de zùgno do 2018) o l'é stæto 'n poêta e dramatùrgo italiàn.

Tra i outoî de mûxica e tiâtro contenporànîi, o Scaravelli o l'é caraterizòu da-a variêtæ di têmi da lê tratæ, che l'àn portòu a spaçiâ da-a scrîtûa de racónti a quélla de cansoìn pe numerôxi intèrpreti italién, scìnn-a-a produçión tiatrâle, con vàrri tèsti scrîti in zenéize, mantovàn e italiàn che són stæti raprezentæ in tùtta a penîzoa.

## Vìtta
Òtegnûo o diplöma da giòmetra, da-o 1931 o Scaravelli o s'é trasferîo a Zêna, dónde o l'à travagiòu inta pùblica aministraçión. O l'à incomensòu a scrîve, pe seu demôa, de föe da figeu, racónti in sciâ Segónda Goæra Mondiâle, fæto ch'o l'à segnòu profondaménte, óltre che de poêxîe in zenéize e in mantovàn, co-e quæ o l'à goâgnòu di prémmi regionâli e naçionâli.

A seu ativitæ a s'é pöi estéiza ascì a quélla de parolê, ségge in zenéize che in italiàn, co-a produçión de ciù ò mêno 'n çentanâ de tésti che són stæti cantæ, tra i âtri, da Tony Dallara, Bobby Solo, Betty Curtis, Enrico Musiani, Gino Latilla, Marisa Brando e Piero Parodi.

Inta seu ativitæ de dramatùrgo o l'à scrîto ciù de quarànta tésti in zenéize, pàrte prinçipâ da seu produçión tiatrâle, di quæ 'na trenténn-a a l'é stæta tradûta e rivixitâ da lê mæximo in mantovàn e 'n'âtra dêxénn-a in italiàn. Insémme a âtre òpere scrîte pe 'n pùblico ciù zoêno, o l'à dónca prodûto 'n totâle de 75 comédie brilànti che, ancón a-a giornâ d'ancheu, són raprezentæ in tùtta a penîzoa. Pe de ciù, in vàrie òcaxoìn, o l'à parteçipòu a-e raprezentaçioìn de seu òpere cómme comediànte, intràndo coscì a fâ pàrte ségge di dramatùrghi che di atoî contenporànni.

Profóndo conoscitô do zenéize, o fa parlâ in pescòu, protagonìsta da comêdia *Pe na magnâ de marenghi*, cómme in vægio garibaldìn, adeuviàndo paròlle antîghe no ciù in ûzo, pe mâvegiâ i spetatoî.

## Produçión
Tra e seu òpere, o l'à publicòu dôe arecugéite de poêxîe da-o tìtolo *Mare Dolce* (Pirella editô, 1983) e *Un'ancora* (ediçioìn outoî outogestî), óltre che 'na série de racónti da-o tìtolo *Racconti e Favole non soltanto per bambini*. Aprêuvo a-a seu ativitæ de outô contenporànio in zenéize, o l'é çitòu ànche inte 'n inportànte sàggio de letiatûa lìgure do Fiorenzo Toso.

Çertidùn di seu tèsti tiatrâli, cómme *E rostïe sotto a cenie* e *Gente nostra* són stæti publicæ da-a Càscia de Rispàrmio de Zêna e Inpêia . In particolâ, a segónda, a l'é bén bén diferénte da-o rèsto da seu produçión aprêuvo a-o têma tratòu, ch'a l'êa a vìtta in ténpo de goæra co-îna stöia che, *pur sfiorando il dramma per l'autenticità dei fatti accaduti, viene vissuta dalla protagonista, nonna Dirce, con sarcasmo e ironia*.

### Òpere

; Racónti
* *Nemesi*
* *10 Giugno 1940*
* *Il rapido per Praga*
* *Quel febbraio 1941*
* *Un biglietto dalla tradotta*
* *Appunti di guerra*
* *Gli ultimi colpi di coda*
* *Una storia qualunque*
* *Racconti e Favole non soltanto per bambini*
* *L'allievo pescou*

; Poêxîe
* *Mare Dolce*
* *Un'ancora*

;Cansoìn
* Pi-â lìsta di tèsti in zenéize, védde chi
* Pi-â lìsta di tèsti in italiàn, védde chi

; Comédie

In zenéize:
* *Génte nòstra <small>(tradûta in mantovàn, [[Dialétto veronéize|veronéize]] e italiàn ascì)</small>*
* *Unn-a valîxe pìnn-a de vénto <small>(tradûta in mantovàn e italiàn ascì)</small>*
* *E rostîe sótta a çénie <small>(tradûta in mantovàn e italiàn ascì)</small>*
* *O penscionòu <small>(tradûta in mantovàn e italiàn ascì)</small>*
* *Premiata ditta Sciaccalûga & C <small>(tradûta in mantovàn e italiàn ascì)</small>*
* *Pe 'na magnâ de marénghi <small>(tradûta in mantovàn ascì)</small>*
* *Nestìnn-a ('na stöia a Bóccadâze)*
* *A vórpe sótta l'ascélla <small>(tradûta in mantovàn e italiàn ascì)</small>*
* *O barbàn do castéllo <small>(tradûta in mantovàn ascì)</small>*
* *Manézzi inte 'n manézzo <small>(tradûta in mantovàn ascì)</small>*
* *Quànde Zêna a s'adéscia* (tradûta in italiàn ascì)
* *47, o mòrto ch'o pàrla (un lión despêtàddo) <small>(tradûta in [[Dialettu sanremascu|sanremàsco]] e mantovàn)</small>*
* *O balìn di afâri <small>(tradûta in mantovàn e [[Diaétto regiàn|regiàn]] ascì)</small>*
* *O villézzo do fantàxima*
* *A bèlla de Torìggia*
* *Nìnte dònne a bòrdo*
* *Manimàn... <small>(tradûta in mantovàn ascì)</small>*
* *Zeughi de chiromànte <small>(tradûta in mantovàn ascì)</small>*
* *No l'é tutt'öo quéllo ch'o lûxe <small>(tradûta in mantovàn ascì)</small>*
* *O Bastiàn contrâio <small>(tradûta in mantovàn ascì)</small>*
* *I sciantilìn <small>(tradûta in mantovàn ascì)</small>*
* *O ritorno do trisâvo <small>(tradûta in mantovàn ascì)</small>*
* *Un corpo de fûrmine*, òscîa *O Tezöo de Napolión <small>(tradûta in mantovàn ascì)</small>*
* *L'é 'n bèllo dî <small>(tradûta in mantovàn ascì)</small>*
* *E àrve scûe*

* *A vìlla in véndita*
* *Moæ següa, poæ... incèrto <small>(tradûta in [[Dialétto sanmarinéize|sanmarinéize]] ascì)</small>*
* *Unn-a famìggia cómme se dêve <small>(tradûta in mantovàn ascì)</small>*
* *A portêa do condomìnio <small>(tradûta in mantovàn ascì)</small>*
* *Un brâvo germàn*
* *Rîe bén chi rîe pe' ùrtimo*
* *Macàia*
* *Bòcce*
* *S'a ne va bén sémmo...aroinæ*
* *Tùtto pe un córpo de tésta*
* *I fantàximi'... ma no exìstan!*
* *O scîto <small>(tradûta in mantovàn ascì)</small>*
* *Bón Natâle génte*
* *No gh'é péscio sénsa rèsca*
* *Un garbûggio desbrogiòu*
* *Pensionato alle rose*
* *E ùrtime féugge*
In mantovàn (no l'é mensonou quélle de quæ a gh'é a versción in zenéize):
* *Cal General ad me moier*

In italiàn (no l'é mensonòu quélle de quæ a gh'é a versción in zenéize):
* *L'orologio muto*
* *Una bella giornata*
* *L'albero*
* *Quattro sfere di sabbia*
* *Il paese di Fandonia e Veritania*
* *La fabbrica delle parole*

## Prémmi e riconosciménti
Divèrsci són, inta cariêra do Scaravelli, i prémmi goâgnæ a livéllo locâle e regionâle pe-â seu ativitæ de scritô e de outô; óltre a 'sti riconosciménti chi o Scaravelli o l'à goâgno ànche 'na medàggia d'öo into 1970 a-o concórso naçionâle Hans Christian Andersen pe-â föa *Il paese di Fandonia e Veritania* e o segóndo prémio into 1980 con *L'amuleto di Aniuk*. Into 1983 o l'à òtegnûo o segóndo prémio a-o concórso internaçionâle a-o Carlevâ de Viaréggio co-îna seu poêxîa.

A-i 18 de novénbre do 2015, l'asociaçión "A Conpàgna" a l'à conferîo a-o Scaravelli a Mençión Speciâle "Giöxe Marzari" co-a motivaçión:
*Foresto de nascita ma zenéize d'adoçión, o l'é persónn-a estroza, comunicativa e de grànde verve artistica; o scrîve tésti e o l'interpreta personàggi comichi a confèrma de 'n'atenta vixón e conoscénza da comédia in zenéize.*

Aprêuvo a-a seu ativitæ, into 1991 o l'à riçevûo o tìtolo de Ofiçiâ órdine a-o mérito da Repùbrica Italiànn-a.

Ofiçiâ órdine a-o mérito da Repùbrica Italiànn-a

- 27 dexénbre 1991

Quànde o lasciâva i seu amîxi gh'êa câo saluâli coscì: *"Alêgri! Tegnìmose vìsti!"*

## Nòtte


## Colegaménti estèrni
* 
* 

Categorîa:Biografìe
Categorîa:Gente de Liguria
Scaravelli, Enrico
Scaravelli, Enrico
Scaravelli, Enrico